62020TO0277_INF
Rješenje Općeg suda (osmo vijeće) od 6. rujna 2021. – MKB Multifunds/Komisija
(predmet T-277/20)
„Tužba za poništenje – Državne potpore – Fondovi privatnog vlasničkog kapitala – Pritužba – Mjere koje predstavljaju navodne državne potpore povezane s društvom Dutch Venture Initiative – Odluka donesena nakon postupka prethodnog ispitivanja – Odluka kojom se utvrđuje nepostojanje državne potpore – Svojstvo zainteresirane strane – Zaštita postupovnih prava – Nedopuštenost”
1.
Tužba za poništenje – Fizičke ili pravne osobe – Akti koji se na njih izravno i osobno odnose – Komisijina odluka kojom se utvrđuje nepostojanje državne potpore bez pokretanja službenog istražnog postupka – Tužba zainteresiranih osoba u smislu članka 108. stavka 2. UFEU-a – Dopuštenost – Pretpostavke
(čl. 108. st. 2. i 3. i čl. 263. st. 4. UFEU-a; Uredba Vijeća 2015/1589, čl. 1. t. (h))
(t. 23.-25.)
2.
Tužba za poništenje – Fizičke ili pravne osobe – Akti koji se na njih izravno i osobno odnose – Komisijina odluka kojom se utvrđuje nepostojanje državne potpore bez pokretanja službenog istražnog postupka – Tužba kojom se osporava osnovanost te odluke – Tužba poduzetnika koja ne dokazuje bitan utjecaj na njegov položaj na tržištu – Nedopuštenost
(čl. 108. st. 2. i čl. 263. st. 4. UFEU-a)
(t. 26., 53., 54.)
3.
Potpore koje dodjeljuju države – Komisijino ispitivanje – Upravni postupak – Zainteresirana osoba u smislu članka 108. stavka 2. UFEU-a – Pojam – Poduzetnik koji se ne nalazi u izravnom konkurentskom odnosu s primateljem potpore – Nužnost da taj poduzetnik dokaže konkretan utjecaj potpore na svoj položaj
(čl. 108. st. 2. UFEU-a; Uredba Vijeća 2015/1589, čl. 1. t. (h))
(t. 29.-51.)
4.
Tužba za poništenje – Nadležnost suda Unije – Zahtjev za izdavanje naloga instituciji – Zahtjev da se Komisiji naloži pokretanje službenog istražnog postupka u području državnih potpora – Nenadležnost
Članak 263. UFEU-a
(t. 57.)
Predmet
Tužba na temelju članka 263. UFEU-a kojom se u bitnome traži poništenje Odluke Komisije C(2020) 1109 final od 27. veljače 2020. o potpori SA.55704 (2019/FC) – Nizozemska, vezano za navodnu državnu potporu dodijeljenu društvu Dutch Venture Initiative.
Izreka
1.
Tužba se odbacuje kao očito nedopuštena.
2.
Društvo MKB Multifunds BV snosit će vlastite troškove, kao i troškove Europske komisije.
3.
Kraljevina Nizozemska snosit će vlastite troškove.